open-index/open-wikipedia-markdown huggingface dataset:
הצבעה חשאית

[שמאל|ממוזער|250px|"הבחירות" ציור של [ויליאם הוגארת' (1755). לפני שהונהגה הצבעה חשאית הצבעה תחת איומים הייתה נפוצה]]
**הצבעה חשאית** היא הצבעה שבה לא ידועה בחירתו של כל אחד מהמצביעים. חשאיות ההצבעה באה להבטיח כי המצביע בוחר בדעתו האמיתית, ומונעת ניסיונות להשפיע על המצביע באיומים.

הצבעה חשאית נערכת בדרך כלל באמצעות הכנסת פתקי הצבעה לקלפי, הנספרים לאחר תום מועד ההצבעה. ישנן גם שיטות הצבעה אחרות, כגון הצבעה ממוחשבת שמשתמשת במחשבים. הצבעה חשאית קיימת עוד מתקופת יוון העתיקה, שבה נערכו הצבעות חשאיות במספר מקרים, כדוגמת אוסטרקיזם.

## בבחירות ובמשאל עם

בצרפת סעיף 31 בחוקה של 1795 קבע ש"הבחירות צריכות להתקיים בהצבעה חשאית". כך גם בחוקה של 1848: המצביעים יכלו לכתוב את שם המועמד המועדף עליהם בפתק הצבעה שאותו קיפלו כדי למנוע מאחרים לדעת את הצבעתם. נפוליאון השלישי ניסה לבטל את ההצבעה החשאית במסגרת משאל עם שהתקיים ב-1851 וקבע שעל המצביעים לכתוב "בעד"/"נגד" לצד שמותיהם ברשימות ההצבעה, אולם בעקבות התנגדות עזה לכך ביטל זאת ואפשר הצבעה חשאית.

בבריטניה הצבעה חשאית הייתה אחת משש דרישותיה של תנועת הצ'רטיזם, תנועה לרפורמה פוליטית וחברתית שפעלה בבריטניה באמצע המאה ה-19. הפרלמנט הבריטי סירב לדון בדרישות התנועה, אולם לורד מקאולי מהמפלגה הוויגית בנאומו ב-1842 אף על פי שדחה את שש הדרישות כמכלול, הודה כי הצבעה חשאית היא אחת משתי דרישות שבהן הוא תומך. ההצבעה החשאית הונהגה לבסוף ב-1872, במסגרת חקיקה  שיזם ראש הממשלה ויליאם גלאדסטון. כיום נהוג בבריטניה שלכל מצביע ולכל פתק הצבעה יש מספור, כך שבאופן תאורטי ההצבעה אינה חשאית, אולם רק בהחלטת בית משפט מיוחד ניתן לחשוף את המצביע.

כורי הזהב ביוריקה, ויקטוריה שבאוסטרליה הושפעו מרעיונות תנועת הצ'רטיזם וב-1854 פרצו במרד תוך שהם מאמצים את רעיון ההצבעה החשאית. הצבעה חשאית אומצה לראשונה בטסמניה ב-1856. ב-1856 הוחלט במסגרת חקיקה על הצבעה חשאית בוויקטוריה, וכך גם בדרום אוסטרליה.

בארצות הברית רוב המדינות עברו להצבעה חשאית לאחר הבחירות לנשיאות ארצות הברית 1884, אולם קנטקי אימצה את ההצבעה החשאית רק ב-1891.

בישראל בהתאם לחוק יסוד: הכנסת, נהוגה הצבעה חשאית בבחירות, הבוחר אינו חייב להצהיר על הצבעתו, ולשום רשות ממלכתית אין רשות לשאול אותו על כך. ההצבעה עצמה נעשית מאחורי פרגוד, ופתק ההצבעה מושם בתוך מעטפה אטומה. פתק או מעטפה שיש עליהם סימן מזהה כלשהו נפסלים ואינם נספרים.

## במליאת הכנסת
הכלל הוא שהצבעות במליאת הכנסת הן גלויות. עם זאת, במספר מקרים נקבע בחוק, או בתקנון הכנסת, כי ההצבעה היא חשאית. כך, קובע חוק יסוד: נשיא המדינה כי "בחירת נשיא המדינה תהיה בהצבעה חשאית בישיבת הכנסת שנועדה לעניין זה בלבד". בחוק יסוד: מבקר המדינה נכללת הוראה דומה לגבי בחירתו של מבקר המדינה. 

בתקנון הכנסת נקבע כי בחירת נציגי הכנסת לוועדה לבחירת שופטים ולוועדות לבחירת דיינים, קאדים וקאדי מדהב יהיו חשאיות.

## הערות שוליים

חשאית
מעטפת נגיפית

שמאל|ממוזער|250px|מבנה נגיף ה-HIV. השכבה החיצונית, המסומנת בשני פסים אפורים, היא המעטפת הנגיפית ובה נראים הגליקופרוטאינים הנגיפיים gp41 ו-gp120
**מעטפת נגיפית** היא שכבה ליפידית כפולה, שמקורה בקרום התא המאכסן, המאפיינת נגיפים רבים. בנגיפים המכילים מעטפת זו, היא מהווה את השכבה החיצונית ביותר, כלומר היא מכסה את שכבת חלבוני המבנה, המגנים על החומר הגנטי של הנגיף, הקרויה קפסיד. כמו כן היא מהווה 20-35% ממשקל נגיפים אלה.

כאמור, מקורה של המעטפת הנגיפית הוא בקרום התא המאחסן. לפיכך, כ-50-60% מהרכבה תופסים הפוספוליפידים. פרט לפוספוליפידים, מכילה המעטפת הנגיפית גם מולקולות כולסטרול, שאריות חלבוני קרום התא וגליקופרוטאינים נגיפיים ספציפיים לזן המדביק. גליקופרוטאינים אלה משמשים את הנגיף להכרת רצפטורים ייחודיים על פני ממברנת התא המאחסן, שבאמצעות יצירת אינטראקציה ביניהם יאפשרו לנגיף לחדור לתוכו.

נוכחות המעטפת הליפידית מעידה בהכרח על הנצת הנגיף מתוך התא המודבק ולא על ליזיס (הרס התא המאחסן על ידי פיצוצו), דבר הגורם לשחרור נגיפים "ערומים" (חסרי מעטפת ליפידית) בוגרים. 
תכונה מאפיינת נוספת היא הרגישות הגבוהה של נגיפים בעלי המעטפת למגוון רחב של חומרי חיטוי על בסיס: כוהל, חומצות-בסיסים, חומרים מחמצנים וכן טמפרטורות גבוהות.
הסיבה לכך היא העמידות הנמוכה יחסית של הקפסיד החלבוני שלהם לתנאי הסביבה. לפיכך, חלק ניכר מהעמידות שלהם תלוי בשלמות המעטפת הנגיפית הפגיעה לשלל חומרים, הנכללים בקטגוריות הנ"ל. נגיפים רבים המכילים מעטפת נגיפית אינם מסוגלים לשרוד פרק זמן ממושך מחוץ למאחסן ומוכרחים להיות מועברים ישירות מפונדקאי לפונדקאי דרך נוזלי הגוף השונים.

להלן רשימה חלקית של נגיפים פתוגניים הומאניים המכילים מעטפת נגיפית:
### נגיפי DNA
* Herpesviridae - כל 8 נגיפי ההרפס ההומאניים (HSV-1/2, VZV, EBV, CMV, HHV-6/7, KSHV)
* Poxviridae -נגיף האבעבועות השחורות.

### נגיפי RNA
* Flaviviridae - נגיפי קדחת מערב הנילוס, קדחת דנגי וצהבת נגיפית מסוג C.
* Togaviridae - נגיף האדמת, O'nyong-nyong virus.
* Coronaviridae - נגיפי הסארס והקורונה.
* Deltavirus - נגיף צהבת נגיפית מסוג D
* Orthomyxoviridae - נגיפי אינפלואנזה מסוג A,B,C.
* Paramyxoviridae - נגיפי הפרא-אינפלואנזה מסוג 1,2,3,4 ו-RSV.
* Rhabdoviridae - נגיף הכלבת.
* Bunyaviridae - נגיף ההנטה.
* Filoviridae - נגיפי אבולה ומרבורג.

### רטרווירוסים
* Deltaretrovirus - נגיפי HTLV מסוג 1, 2.
* Lentivirus - נגיפי HIV מסוג 1,2.
* Hepadnaviridae - נגיף צהבת נגיפית מסוג B.

## ראו גם
* נגיף

## לקריאה נוספת

*David O.White, Frank J. Fenner, **Medical Virology** fourth edition, 1994.


## קישורים חיצוניים

## הערות שוליים

קטגוריה:נגיפים
קטגוריה:מיקרוביולוגיה
קטגוריה:וירולוגיה
עמוס בועזסון

**עמוס בועזסון** (נולד ב-1967) הוא ויולן, מנצח, מעבד ומלחין ישראלי המשמש כוויולן הראשי של התזמורת הסימפונית ירושלים.

## לימודים
בועזסון נולד בירושלים ולמד באקדמיה למוזיקה ע"ש רובין אצל פרופ' דוד חן. אחרי המשך לימודים אצל חיים טאוב נסע לארצות הברית ולמד לתואר מוסמך באוניברסיטת אינדיאנה, אצל עתר ארד.

## קריירה
בועזסון מופיע ברחבי העולם כסולן וכשותף בהרכבים קאמריים. הוא מרבה לנגן מוזיקה ישראלית, השתתף בפסטיבלי מוזיקה בישראל ומקליט לקול המוסיקה. בשנת 2003 היה נגן ראשון בקבוצת הוויולות בתזמורת הקאמרית הקיבוצית וכן ניגן בסינפונייטה הישראלית באר שבע, בקאמרטה הישראלית ירושלים ובתזמורת הפילהרמונית הישראלית. עמוס בועזסון מנגן מוזיקה מתקופת הבארוק בביצוע אותנטי.

עמוס בועזסון השלים לימודי תואר שני בניצוח כתלמידו לניצוח של המאסטרו מנדי רודן בבית הספר למוזיקה ע"ש בוכמן-מהטה שבאוניברסיטת תל אביב. כמו כן השתלם אצל המנצחים יואב תלמי, ג'יזל בן דור ואי-אן שו.

עמוס בועזסון שימש בעבר כמנצח בית בסינפונייטה הישראלית באר שבע ומשנת 2009 ועד שנת 2012 שימש כמנצח ומנהל מוזיקלי של תזמורת "חובבי המוזיקה ירושלים".

בועזסון מלמד נגינה בכינור ובויולה ונגינת מוזיקה קאמרית בקונסרבטוריון "הסדנה" בירושלים וב"מוזיקון" במבשרת ציון. בין תלמידיו בונת הכינורות יעל רוזנבלום.

עמוס בועזסון עוסק גם בהלחנה. יצירותיו הן:
* "פסקליה" לתזמורת
* "גלים" לתזמורת
* שלישייה לקלרינט, כינור וקונטרבס
* "אשליות" לכינור ולנבל
* מחזור שירים לטקסטים יפנים.

## קישורים חיצוניים

* 

קטגוריה:ויולנים ישראלים
קטגוריה:ויולנים יהודים
קטגוריה:מלחינים ישראלים במוזיקה הקלאסית
קטגוריה:מורים למוזיקה בישראל
קטגוריה:מעבדים מוזיקליים ישראלים
קטגוריה:מנצחים ישראלים
קטגוריה:בוגרי אוניברסיטת תל אביב: מוזיקה
קטגוריה:בוגרי בית הספר למוזיקה של אוניברסיטת אינדיאנה בלומינגטון
קטגוריה:ישראלים שנולדו ב-1967
קרב אמבבו

**קרב אמבבו** הוא קרב שהתחולל באתיופיה ב-6 ביוני 1882, בין הצבא השוואני תחת המלך סהלה מריאם  והצבא הגוג'מי תחת המלך תקלה היימנות. הכוחות נלחמו על השליטה בשטחי האורומו שמדרום לנהר גיב. הכוחות הגוג'מים הובסו. קרב זה הוא אחד משלושת הקרבות (יחד עם צ'לנקו ועדווה) אשר על פי  דונלד דונהאם הובילו לעליונות השוואנית באתיופיה.

## הערות שוליים

קטגוריה:אתיופיה: תקופת הגיבוש
אמבבו
שינוי מזג אוויר

[שמאל|ממוזער|250px|טורנדו ב[אוקלהומה. חוקרים שואפים למנוע מזג אוויר מסוג זה.]]

**שינוי מזג אוויר** (**Weather modification**) הוא תהליך המשנה באופן מקומי מזג אוויר או מתמרן אספקטים סביבתים מסוימים ומטרתו הסופית היא לשנות מזג אוויר מקומי. התהליך המודרני שמשמש **בין היתר** לזריעת עננים ומניעת סופות הפך עם השנים לעניינן של ממשלות וגופי צבא בעולם כולו. המונח המתייחס לשינוי אקלים, אשר עוסק בהיקף אזורי או עולמי, הוא הנדסת אקלים.

התמרון הבולט והמדווח ביותר התרחש באולימפיאדת בייג'ינג (2008).
שמאל|ממוזער|250px|זריעת עננים

## זריעת עננים
תהליך **[[זריעת עננים]]** הוא תהליך שכיח ברוב המדינות המערביות בעולם. התהליך מעודד משקעים באמצעות זריעת חלקיקים בגובה מסוים. החלקיקים לרוב נוצרים מתרכובת כסף ויוד. יעילות התהליך לא הוכחה וכמו כן נטען שהתהליך בטוח לסביבה. מספר פרויקטים עסקו בכך מסביב לעולם: מבצע פופאי  של ארצות הברית בווייטנאם, פרויקט קומולוס  בבריטניה וניסויי ישראל.

התהליך מעורר מתנגדים רבים בעולם המכנים את תוצר הזריעה בשם כמטרייל. בהקשר זה ישנו בלבול בין מספר מטרות-זריעת עננים מיועדת להורדת גשם, בעוד שהמונח "כמטרייל" בעיקר מתייחס לשימוש לכאורה בחומרים שמטרתם המשוערת היא להחזיר את קרינת השמש מכדור הארץ והסברים חלופיים אחרים.

## מניעת סופות
תעוד לפרויקטים ראשונים למניעת סופות נרשם בשנת 1958 ובין השנים 1962 ל-1983. שני הפרויקטים נערכו על ידי ממשלת ארצות הברית ומטרתם הייתה לווסת את עונת הציקלונים על ידי הטסת מטוסים אל עין הסופה.
 פרויקטים מאוחרים כללו יצירת שכבת שמן על פני הים. התהליך בחן אידוי.
 מאוחר יותר, חברת Dyn-O-Mat הציעה פיתוח חדיש. החברה הציעה להזריק את רכיב ה Dyn-O-Gel (מסוגל לספח פי 1,500 ממשקלו) לעין הסופה. יעילותו בספיחת אדי הסופה. השיטה נמדדה ונמצאה כלא יעילה.

## ראו גם
*HAARP (תוכנית מחקר אמריקאית)

## קישורים חיצוניים

* לינדה שניידר, הפתרון הכוזב למשבר האקלים, באתר הזמן הזה, מאי 2019
* 
* 

## הערות שוליים

קטגוריה:מטאורולוגיה
קטגוריה:שינוי אקלים
קטגוריה:אטמוספירת כדור הארץ
קטגוריה:הנדסת אקלים
סרט דרמה

[ממוזער|[גרי קופר וג'יין ארתור מתוך הסרט מר דידס הולך העירה (1936).]]
**סרט דרמה** (או **סרט דרמטי** או **דרמה קולנועית**) הוא סוגה קולנועית (ז'אנר קולנועי) המתמקדת בהתפתחות של דמויות ריאליסטיות המתמודדות עם קונפליקטים ואתגרים שונים.

סוגת הדרמה הקולנועית התפתחה במקורה מהדרמה התאטרלית, שיוחסה בימי יוון העתיקה לטרגדיה וקומדיה גם יחד. בהגדרתה הרחבה מציגים הדמויות בדרמה פעולות ריאליסטיות המחברות שני גורמים מנוגדים – מצד אחד, משמעות אישית לדמות המבצעת את הפעולה, ומצד שני ממד של רלוונטיות אוניברסלית שהצופים יוכלו להתחבר אליה – זאת במטרה לעורר רגש בקרב הצופים (דוגמת צחוק, עצב, התרגשות, כעס, מתח וכדומה). בהגדרה רחבה זו, מקיפה הדרמה את מרבית סוגות הקולנוע הנפוצות, ולכן רבים בתחום האמנות לא רואים בה סוגה מובחנת בפני עצמה. עם זאת, בפועל, סרטים העוסקים בנושאים "רציניים" שאינם משתייכים לאף סוגה ספציפית יותר, מסווגים בדרך כלל תחת המטריה הרחבה כ"סרטי דרמה".

במקרים רבים מסווגים סרטים לתתי־סוגה של דרמה, כגון: דרמה רומנטית, דרמת ספורט, דרמה תקופתית, דרמת חוק ודרמת פשע.

על אף הקושי להגדיר את גבולות הסוגה במחקר, סרטי הדרמה מקבלים קטגוריה משלהם במועמדויות לפרסים או בסיווגים מסחריים. סוגת הדרמה נתפסת בדרך כלל כאיכותית יותר, וכך למשל, מרבית הסרטים הזוכים בפרס אוסקר לסרט הטוב ביותר – הם סרטי דרמות. נוסף על כך, לשחקנים המועמדים לאוסקר על השתתפות בסרט דרמה יש סיכוי גבוה משמעותית לזכות בפרס בהשוואה למועמדים שהשתתפו בסוגות אחרות.

## מאפייני הסוגה
אף על פי שבהגדרות יבשות קשה לסמן גבול ברור סביב סוגת הדרמה, ניתן לאפיין את הסרטים המסווגים כ"דרמה" לכאלו המכילים מספר רכיבים נפוצים: עיסוק רציני בנושא הסרט; שאיפה לתיאור ריאליסטי של המציאות; העברת סיפור עלילתי; הצגתן של דמויות בעלות קונפליקט פנימי שיעורר רגשות בצופים לאורך סרט.

הדמויות בדרמה הן הנדבך העיקרי של היצירה, ובדרך כלל חשיבותן עולה גם על חשיבות העלילה, וגם על חשיבות התפאורה, שחשיבותה פחותה בדרמות בהשוואה לסוגות אחרות.

במרכזה של הדרמה, בדרך כלל, נמצאת דמות הפרוטגוניסט (או דמויות הגיבורים), השרוי בקונפליקט בינו לבין דבר אחר כגון עצמו, אדם אחר, קבוצה, חברה או תופעות טבעיות, ברגע מכריע בחייו. הדרמות, במקרים רבים, סובבות סביב חיי המשפחה. לעיתים, הסרטים מציגים משבר שחוו הדמויות, למשל גירושים או מוות של קרוב משפחה, ואת ההתמודדות עם השלכותיו הכואבות.

אחד ממאפייני העלילה הדרמטית הוא המתח ויצירת הציפיות, בין אם לגבי המשך התפתחות העלילה, ובין אם כאשר הצופים מבינים לאן צפויה העלילה להתקדם וסקרנים כיצד יוצגו הדברים. המתח בדרמה נוצר מסקרנות הצופים לגלות מהן התשובות למגוון שאלות, כאשר ישנן שאלות "גדולות" יותר ושאלות "קטנות" יותר. השאלה הגדולה לרוב מוצגת בשלב מוקדם של העלילה, והיא השאלה המרכזית של העלילה, כאשר לאורך העלילה נפתרות שאלות "בינוניות" יותר, וכן ישנה אף שאיפה ליצור מתח ברזולוציה קטנה יותר, גם ברמת הפעולה, למשל, מתח של הצופים כיצד תגיב דמות לאמירה שנשמעה זה עתה. המתח לעיתים מופסק להפוגה כלשהי, למשל, לאתנחתא קומית, אשר מרפה את המתח, במטרה לשוב ולהגביר אותו לאחר מכן.

## ראו גם

* דרמה היסטורית
* דרמה תקופתית
* מלודרמה

## קישורים חיצוניים

## הערות שוליים

דרמה
קרב צ'לנקו

**קרב צ'לנקו** התרחש  ב-9 בינואר 1887 בין הצבא השאוואני תחת הנגוס מנליק לצבאה של הרר תחת האמיר עבדאללה השני. הצבא ההררי הובס, ולאחר מכן מנליק כבש וסיפח את העיר לאתיופיה.

מנליק, בתגובה לשליטה האיטלקית על חלקים מאריתראה ונמל מאסאווה, החל לייבא נשק ותחמושת דרך נמלה של ג'יבוטי שהיה בשליטה צרפתית דאז. בשנת 1886, האמיר עבדאללה מנע הובלה של כלי נשק ותחמושת  דרך השטחים שבשליטתו.

מנליק רצה שליטה על העיר הרר מזה זמן מה. הטבח של החוקר האיטלקי הרוזן פייטרו פורו  באפריל 1886, לכאורה בפקודתו של האמיר, נתן לנגוס תירוץ לכיבושה של הרר .
למרות שהצבא של שאווה היה כוח צבאי מנוסה עם רובים מודרניים, מנליק רצה להימנע ממלחמה, ובינואר 1887 הציע לעבדאללה את אותו סוג של אוטונומיה שהמלך אבא ג'יפאר של ג'ימה נהנה ממנה; האמיר סירב להצעה.

ביודעו שהוא בנחיתות מספרית, וחייליו נשאו כלי נשק מיושנים ותותחים מעטים, החליט האמיר עבדאללה לתקוף השכם בבוקר של חג המולד האתיופי (9 בינואר), בתקווה למצוא את השוואנים לא מוכנים ושיכורים מאלכוהול. עם זאת, הנגוס מנליק שפחד מהתקפת פתע, שמר את אנשיו על המשמר.

בשעה 11:00 חייליו של האמיר פתחו באש, החיילים השוואנים הגיבו במהירות והביסו את חיל הרגלים ההררי עם נפגעים מעטים מצידם. מנליק רדף אחר האמיר שנסוג לתוך הרר, שחומותיה העתיקות לא יכלו להתקפתו. עבדאללה שוב סירב להיכנע, ולאחר מכן נמלט אל המדבר, והשאיר את דודו לשאת ולתת על כניעת העיר. 

הכיבוש סיים את עצמאותה של הרר, וראס מקונן (אביו של היילה סלאסי) מונה למושל העיר.

## הערות שוליים

קטגוריה:אתיופיה: תקופת הגיבוש
צ'לנקו
סיירוס פריש

**סיירוס פריש** (בהולנדית: **Cyrus Frisch**; נולד ב-22 בספטמבר 1969) הוא במאי קולנוע ומחזאי הולנדי אוונגרדי.  זכה לכינוי "סיירוס הגדול".

## ביוגרפיה
פריש, יליד אמסטרדם, סיים את האקדמיה ההולנדית לקולנוע, והיה מועמד בשנת 1992 לפרס חרולש, אחד הפרסים היוקרתיים ביותר בהולנד.

סרטו העלילתי הראשון היה "סלח לי" ("Forgive me"). הסרט הביע ביקורת חריפה על תרבות הריאליטי והוצג בפסטיבל הסרטים הבינלאומי ברוטרדם (2001).  פריש עצמו מגלם את הדמות הראשית בסרט. זהו סרט שטני ללא כל מחסום מוסרי, המנסה להיות מרגש ככל האפשר. השחקנים בסרט הם מנודים אמיתיים עקב פיגור שכלי. 

פריש ידוע גם ביצירת סרט העלילה הראשון שצולם רק באמצעות טלפון נייד - "למה אף אחד לא אמר לי שזה יהיה כל כך רע באפגניסטן". הסרט הוצג בפסטיבלי קולנוע רבים, כגון פסטיבל הסרטים הבינלאומי (2007), רוטרדם (2007), פסטיבל הסרטים טרייבקה (2007), פסטיבל הסרטים הבינלאומי של סן פרנסיסקו, פזארו (2007) ועוד. על פי המגזין ההולנדי Trouw, פריש מוקיע את הטירוף של הסרט הזה כיום בחברה המערבית באותה דרך שרומן פולנסקי עשה בשנות ה-60 של המאה ה-20 עם "הדחייה".

העיתון הבריטי גארדיאן כתב ב-4 בפברואר 2007 כי פריש הוא סלבריטי היודע להתמודד עם נושאים קשים.

בשנת 2009 סיים פריש את סרטו Dazzle, אותו התחיל לצלם 15 שנים קודם לכן עם השחקנים ג'ורג' ורבאן ורוטגר האוור.  

פריש ידוע גם כמחזאי. הידועים במחזות שכתב הם Gharb ו-"מחזה קצר, נפץ חדים". המחזות הוצגו בשפות שונות בהולנד, צרפת, אוסטריה ואנגליה בשנת 2004.

## קישורים חיצוניים

קטגוריה:במאי קולנוע הולנדים
קטגוריה:מחזאים הולנדים
קטגוריה:הולנדים שנולדו ב-1969
סרט ספורט

**סרט ספורט** (או **דרמת ספורט**) הוא ז'אנר קולנועי העוסק בפעילות ספורטיבית, כמו משחקי כדורגל, כדורסל, או בייסבול; באירוע תחרותי, כקרב אגרוף, מרוץ מכוניות וכדומה; או בספורטאי כגון מתאגרף, נהג מרוץ או גולש. סרטי ספורט הופקו מאז עידן הסרט האילם, למשל הסרט "The Champion" משנת 1915 בכיכובו של צ'ארלי צ'פלין.

## מאפייני הז'אנר
הסרטים בז'אנר זה יכולים לנוע בין דרמה (למשל: "השור הזועם") לבין קומדיה פרועה (למשל: "נוצות הסוס", הידוע לעיתים גם כ"האחים מרקס באוניברסיטה").

דרמת הספורט מתארת, לעיתים תכופות, ביוגרפיות של גיבורי ספורט, ספורטאים בודדים או קבוצות, לעיתים בדיוניים לחלוטין, אך לעיתים - המבוססים על ספורטאים אמיתיים ועל אירועים שהתרחשו במציאות.

הנרטיב הקלאסי של סרטי ספורט מתמקד בניצחונו של אדם (או של קבוצה) אשר למרות הקשיים וכנגד כל הסיכויים - מתעלה על עצמו וזוכה במקום הראשון בתחרות בעלת חשיבות. בין הקשיים שהגיבור-הספורטאי עלול להיתקל בהם: אפליה גזעית, פציעות, התמכרויות לסמים וכדומה. עלילת הסרט תתאר את האימונים של הגיבור (או הקבוצה) ואת מסלול עלייתו (או נפילתו), ורגע השיא של הסרט יהיה לקראת סיום קיומו של האירוע הספורטיבי, כאשר תוצאות האירוע הספורטיבי משליכות על הקונפליקט הדרמטי המרכזי שבסרט, וניצחון ספורטיבי משמעותו ניצחון הגיבור בעימות הזה (למשל: ניצחון על התמכרות, ניצחון במשולש אהבה רומנטי וכדומה).

## סרטים בולטים בז'אנר
* גולף: "מהומה במועדון", (1980)
* אגרוף: "רוקי" (1976), "מיליון דולר בייבי" (2004), "פייטר" (2010),"קריד" (2015)
* אמנות לחימה: "קראטה קיד" (1984)
* כדור בסיס: "גאוות היאנקים" (1942), "הטוב מכולם" (1984), "ליגה משלהן" (1992)
* כדורסל: "זאב צעיר" (1985), "מלך הסלים" (1988), "ספייס ג'אם" (1996)
* כדורת: "חתולות הרעם" (1998)
* מרוץ מכוניות: "מכוניות" (2006)

## קישורים חיצוניים

## הערות שוליים

*
ספורט
בינגו

[ממוזער|250px|[משחק בינגו בארצות הברית]]
**בינגו** הוא משחק מזל המשוחק בקבוצה, שלרוב כוללת עשרות או מאות אנשים. לכל שחקן יש כרטיס המחולק למשבצות שבכל אחת מהן ערך - לרוב מספר. הכרוז מקריא ערכים שהוא מגריל וכל שחקן ששומע ערך שמופיע על הכרטיס שלו מסמן את הערך הזה. השחקן הראשון שבכרטיס שלו מסומנת שורה רצופה של ערכים, מכריז "בינגו" והכרוז בודק את כרטיסו כדי לוודא שהוא לא טעה. אם אין טעות, אותו שחקן מנצח.

ימין|ממוזער|100px
רוב כרטיסי הבינגו עשויים מקרטון או נייר חד פעמי ומכילים 25 ריבועים המסודרים בחמש עמודות אנכיות וחמש שורות אופקיות. לרוב משחקים עם 75 מספרים כשהאותיות B, I, N, G, O מופיעות מעל כל טור. פעמים רבות מסמנים את הריבוע המרכזי כ"חינם", משמעות הדבר שהוא מייצר שורה בעזרת סימון של 4 מספרים בלבד.

## היסטורית המשחק
המילה בינגו, בהתייחסה ללוטו קיימת כבר משנת 1776. אולם ייתכן ומקור המשחק באיטלקי במשחק "Il Giuoco del Lotto d'Italia" משנת 1530. עד המאה ה-18 המשחק האיטלקי התפשט לצרפת וחדר לתחום עולם המבוגרים ולמשחקי קלפים ואסימונים. וכן, נוספה לו קריאת המספרים. במאה ה-19, נעשה שימוש נרחב בבינגו בגרמניה למטרות חינוכיות, והוא שימש ככלי ללימוד שמות בעלי חיים ושינון מספרי לוח הכפל.

על פי גרסה מוכרת, מקור השם "בינגו" הוא בשיבוש קריאת הניצחון 'בינו', על שם גרגר השעועית שהיה 'סוגר' חמישייה, שכן על פי אותה גרסה, ממציא המשחק היה ממציא משחקים בשם אדווין לווה, אמריקני שנולד לרב אורתודוקסי בפולין, אשר ב-1929, כשהיה בן 19, ראה חבורת אנשים משחקת את המשחק על גבי כרטיסיות קרטון תוצרת בית, והחליט לייצר גרסה תעשייתית ומעוצבת של המשחק.

## קישורים חיצוניים

* מאמר על בינגו באתר BBC
* 

## הערות שוליים

קטגוריה:משחקי מזל
קטגוריה:הימורים
ז'וזף דייס

שמאל|ממוזער|200px|ז'וזף דייס
**ז'וזף דייס** (בצרפתית: **Joseph Deiss**; נולד ב-18 בינואר 1948) הוא כלכלן ופוליטיקאי שווייצרי, חבר מפלגת העם הנוצרית דמוקרטית של שווייץ (CVP / PDC), ונשיאה של העצרת הכללית של האו"ם מ-14 בספטמבר 2010 עד 14 בספטמבר 2011.

בין השנים 1999–2006 היה דייס חבר מועצת הברית השווייצרית, כשהוא עומד בראש המחלקה הפדרלית לענייני חוץ (1999–2002) ולאחר מכן המחלקה הפדרלית לענייני כלכלה (2003–2006). בשנת 2004 כיהן כנשיא שווייץ.

בשנת 2010 נבחר כנשיא העצרת הכללית של האו"ם, במושב ה-65 שלה.

## קישורים חיצוניים

קטגוריה:שרי חוץ של שווייץ
קטגוריה:פוליטיקאים שווייצרים
קטגוריה:נשיאי העצרת הכללית של האומות המאוחדות
קטגוריה:האומות המאוחדות: אישים
קטגוריה:נשיאי שווייץ
קטגוריה:שווייצרים שנולדו ב-1946
גנבת רכב

**גנבת רכב** היא עבירת רכוש שבה נגנב כלי רכב ממונע.

בישראל המטרות הנפוצות לגנבת רכב הן:
* לצורך הגעה ממקום למקום, או לשם ביצוע עבירה אחרת שלאחריה הרכב יינטש, בדרך כלל בתוך שעות אחדות. עבירה זו אינה נחשבת "גנבה" לעניין חוק העונשין ומשטרת ישראל מגדירה אותה שַׁבּלָ"ר - **ש**ימוש **ב**רכב **ל**לא **ר**שות הבעלים.
* לפירוק ומכירה כחלקי חילוף.
* לצורך שימוש בכלי הרכב בזהות מזויפת.
בשנת 2021 נפתחו בישראל 13,720 תיקי פשיעה עבריינית בגין "גניבה - שימוש רכב ללא רשות".

בישראל העונש על גנבת רכב הוא שבע שנים על פי סעיף 413ב בחוק העונשין הקובע: 

שימוש באימובילייזר מקטין גנבות רכב.

## קישורים חיצוניים
* 
* 
* 

## הערות שוליים

קטגוריה:חוק העונשין
קטגוריה:כלי רכב
קטגוריה:פשעים כלכליים
אצבע מורה

שמאל|ממוזער|250px|תנועת האצבע המורה כלפי מטה כאשר שאר האצבעות קמוצות, היא מחווה שמשמעותה לרוב "כאן" או "ברגע זה" או "ככה"
250px|ממוזער|שמאל|שמות אצבעות היד בעברית
**אצבע מורה** היא האצבע השנייה בכף יד של אדם. היא ממוקמת בין האגודל לאמה.

האצבע המורה היא בדרך כלל האצבע הרגישה, המיומנת והזריזה ביותר בכף היד. עם זאת, היא לא הארוכה ביותר - היא קצרה מהאמה (האצבע השלישית), ועשויה להיות קצרה או ארוכה יותר מהקמיצה (האצבע הרביעית), להרחבה ראו יחס אצבעות.

## מקור השם
משמעות השם "אצבע מורה" (וגם של השם באנגלית "Index finger" שמקורו במונח הלטיני "indicate"), מעיד על תפקיד משמעותי של האצבע - להצביע על פרט, להורות עליו. הצבעה נוצרת כאשר היד והאצבע המורה מושטות קדימה, כלפי חוץ, כדי לסמן דבר מה.

## מחקר
לפי מחקר סטטיסטי שנערך בקוריאה הדרומית בגברים, ככל שהאצבע המורה קצרה יותר יחסית לקמיצה, הפין ארוך יותר.

## משמעויות ורמזים
לתנוחות ותנועות שונות של האצבע המורה עשויות להיות משמעויות נוספות. למשל, זרוע המקופלת במרפק בעוד האצבע המורה מושטת כלפי מעלה, מייצגת בקשה לקבלת רשות דיבור (למשל בכיתת תלמידים); אצבע מורה מתוחה הניצבת במאונך מייצגת לרוב את המספר 1; אצבע המופנית כלפי מעלה ונדה מצד לצד עשויה לייצג "לא" במעין מחוות תוכחה. משמעותה גדולה גם בשפות הסימנים, למשל בשפת הסימנים האמריקאית, כאשר האצבע המורה מופנית כלפי מעלה בעוד האגודל והקמיצה נוגעים זה בזה בקצותיהם, משמעותה האות d. בספורט אצבע מורה המופנית למעלה בקרב שחקני קבוצת ספורט, משמעותה "ניצחון" (מעין אמירה "אנחנו מספר אחת!"). 

תנועת האצבע המורה עשויה להוות גם תנועת רמיזה - הפניית הזרוע כלפי פנים, אל גוף הדובר, תוך תנועות קיפול חוזרות של האצבע, כדי לרמוז לאדם אחר להתקרב אליו; תנועה זו נחשבת מעליבה בתרבויות מסוימות. גם הפניית האצבע ישירות כלפי האדם האחר והצבעה עליו עשויה להיחשב גסות רוח. דרך מנומסת יותר להצבעה על אדם עשויה להיות הפניית כל כף היד הפתוחה כלפיו (כאילו היא מחזיקה מגש); מחווה זו משמשת גם להצגת אדם באירועים רשמיים או בתוכניות טלוויזיה, מלווה במשפט כגון "הרשו לי להציג בפניכם את מר/גברת X...".

## קישורים חיצוניים

* אצבע מורה ארוכה קשורה לסיכון מופחת ללקות בסרטן הערמונית, באתר cancerhelp

## הערות שוליים

קטגוריה:אצבעות
תבות

[שמאל|ממוזער|250px|תבות עשוי [עץ (חומר גלם)|עץ]]
**תָבּות** (בגעז: **ታቦት**) הוא העתק-הדמיה של לוח עשרת הדיברות או של ארון הברית, המשמש בעבודת הקודש של הכנסייה האורתודוקסית האתיופית (המונח **צלת**, **ጽላት** מתייחס רק להעתק של עשרת הדיברות, אולם השימוש בו שוב אינו שגור).  
[שמאל|ממוזער|250x250 פיקסלים|איש דת נוצרי נושא תבות בחגיגות [טמקת בגונדר, אתיופיה]]
המילה "תבות" נשאלה מהמילה העברית "תיבה" והגיעה לשימוש בגעז דרך הארמית. התבות הוא לוח רבוע, בדרך כלל באורך וברוחב של כ-15 ס"מ, עשוי אלבסטר או שיש, או מעץ שיטה. הלוח נשמר באזור המקודש בכנסייה, בתיבה מעוטרת, ואינו גלוי לעין הציבור, למעט במספר אירועים מיוחדים, בהם תהלוכת הטמקת במהלכה הוא נעטף בבד ונישא על ראשו של איש דת נוצרי, או ביום חגו של הקדוש המגן של הכנסייה האתיופיות.

## ראו גם
* טמקת
* חג ההתגלות
* הכנסייה האורתודוקסית האתיופית

## קישורים חיצוניים

קטגוריה:הכנסייה האתיופית האורתודוקסית 
קטגוריה:הכנסייה האריתראית האורתודוקסית
קטגוריה:עשרת הדיברות
מסעדת הפיל

שמאל|ממוזער|250px|פסלי הפילים
**מסעדת הפיל** הייתה מסעדה בפינת הרחובות בני אפרים ומשה סנה, בפאתי שכונת נאות אפקה בתל אביב.

## היסטוריה
המסעדה הוקמה בידי משה אגסי ב-1965. אגסי, יליד פולין, רכש קרקע בשטח של 4.7 דונם ב-1948, בעת שהאזור נחשב לאזור נידח בפאתי המושבה קריית שאול, בו גרו בדואים משבט אבו כישכ. המשפחה עברה למקום עוד בטרם הושלמה בניית הבית, והתגוררה בתחילה באוהל. ב-1965 פתח אגסי את המסעדה, בקומה הראשונה של הבית, ובמקביל החל לטפח גן חיות קטן, זכר לתקופה בשנות ה-30 שבה עבד בגן החיות הקטן שהקים הרב מרדכי שורנשטיין. במהלך התקופה בה עבד בגן חיות זה, הגן בגופו על פיל שמחץ למוות את אחד העובדים, לאחר שהשוטרים הבריטים ביקשו לירות בפיל.

זמן קצר לאחר פתיחת המסעדה, הציב אגסי בחצר פסל גדול שפיסל בדמות פיל. הפסל היה חלול, והוצב בתוכו הגריל ששימש את המסעדה. העשן היתמר החוצה דרך ה"חדק". ברבות השנים נוספו בחצר פסלי פילים קטנים יותר, ואף חלק מהשיחים נגזמו בצורת פילים. זמן קצר לאחר פתיחת המסעדה נאלץ אגסי לסגור אותה בהוראת בית המשפט, מאחר שפעלה ללא רישיון, אך היא נפתחה מחדש. לאחר שהוקמה המסעדה, בלט הפיל למרחוק באזור השומם, וגם כיום, לאחר שהאזור נבנה ברובו, מכונה צומת הרחובות בני אפרים ומשה סנה בשם "צומת הפיל".

בנוסף לפילים, הוצבה בחצר המסעדה גם סירה בשם "גליה", שבנה אגסי לפני קום המדינה, ושמעבר לשימושיה השוטפים, שימשה גם להבאת מעפילים אל החוף, להשטת חברי "ההגנה" לאתרי אימונים נסתרים לאורך נחל הירקון, וכן לפינוי מנחם בגין מה"אלטלנה".

בשנת 2009 אישרה הוועדה המחוזית לתכנון ולבנייה את הריסת המבנה שבו שוכנת המסעדה והקמתם של שני מגדלי מגורים בני 11 ו-8 קומות.

בשנת 2012 נסגרה המסעדה, ובדצמבר 2018 היא נהרסה.

## לקריאה נוספת
* יוסי גולדברג, שולה וידריך ועירית עמית-כהן (עריכה: אמירה בנימיני), **תל אביב – עיר גלויה**: סיור, מבט וסיפור בפינותיה הנשכחות של העיר, נתניה: הוצאות אחיאסף ואופוס, 2009, עמ' 292–293.

## קישורים חיצוניים

* 
* 

## הערות שוליים

קטגוריה:תל אביב-יפו: בתי קפה ומסעדות
קטגוריה:תל אביב-יפו: מבנים לשעבר
נחמה

קטגוריה:שמות משפחה עבריים
קטגוריה:שמות פרטיים עבריים לנשים
פורסט

**פורסט** (Forest) הוא שם משפחה שמקורו באנגלית ומשמעותו יער.

קטגוריה:שמות משפחה
קטגוריה:שמות משפחה אנגליים
קטגוריה:שמות פרטיים שמקורם בטבע
I Am the Dance Commander + I Command You to Dance: The Remix Album

***I Am the Dance Commander + I Command You to Dance: The Remix Album*** הוא אלבום הרמיקס הראשון של הזמרת-יוצרת האמריקאית קשה, האלבום יצא לאור ב-18 במרץ 2011.

## רשימת רצועות

## קישורים חיצוניים

קטגוריה:אלבומי קשה
קטגוריה:אלבומי רמיקס באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי סירקט
קטגוריה:אלבומי חברת RCA רקורדס
וולטר פלאודן

[שמאל|ממוזער|250px|קברו של וולטר פלאודן בחצר כנסיית גימג'בית מריאם ב[פאסיל גמב שבגונדר]]
**וולטר צ'יצ'ל פלאודן** (**Walter Chichele Plowden**, 3 באוגוסט 1820 -1860 ) היה הקונסול הבריטי במאסאווה (כיום באריתראה), משנת 1848 ועד מותו. פלאודן זכה להערכה על כך שעודד ופיתח יחסים טובים עם ראס עלי השני ועם הקיסר תוודרוס השני לאחריו. הוא עסק גם בכתיבת ספרים אודות מסעותיו באתיופיה. הוא נרצח בשנת 1860, בעת מסע בין ים סוף והעיר גונדר בפקודת בן דודו (ולפי גרסה אחרת - אחיינו) של הקיסר, ליג' גרד כינפו שהנהיג מרד כושל והוצא להורג בפקודת הקיסר באותה השנה. פלאדון נקבר בחצר כנסיית גימג'ה-בית מריים בפאסיל גמב שבגונדר. 

ספרו "מסעות בחבש ובמחוז הגאלה, עם תיאור שליחות אל ראס עלי ב-1848" ("Travels in Abyssinia and the Galla Country, with an account of a mission to Ras Ali in 1848") יצא לאור בלונדון בשנת 1868.

## קישורים חיצוניים
* אודות וולטר פלאודן

קטגוריה:דיפלומטים בריטים
קטגוריה:קורבנות רצח
קטגוריה:דיפלומטים שנרצחו
קטגוריה:יחסי אתיופיה – הממלכה המאוחדת
קטגוריה:בריטים שנולדו ב-1820
קטגוריה:בריטים שנפטרו ב-1860
לופ (סרט קצר)

**לופ** (באנגלית: **Loop**) הוא סרט קצר בהנפשה ממוחשבת משנת 2020, שהופק על ידי אולפני האנימציה של פיקסאר. הסרט בוים ונכתב על ידי אריקה מילסום, התסריט נכתב על ידי אדם בורק, מתיאס דה קלארק ומילסום. זהו הסרט הקצר השישי בתוכנית "SparkShorts" של פיקסאר, והוא מתמקד בילד פטפטני ובחורה אוטיסטית לא מילולית הלומדת להבין אחד את השני.  הסרט הופץ לראשונה בדיסני+ ב-10 בינואר 2020. 

## עלילה

## הדמויות
* מדיסון בנדי בתפקיד רנה
* כריסטיאנו 'צ'אצ'י' דלגדו בתפקיד מרכוס
* לואי גונזלס בתפקיד יועץ המחנה
* אשר ברודקי כקולות נוספים

## מוזיקה
מארק אורטון הלחין את המוזיקה עבור לופ. הפסקול ייצא בשנת 2020. 

## יציאה לאקרנים
הסרט "לופ" פורסם בדיסני+ ב־10 בינואר 2020.

## קישורים חיצוניים
* 

## הערות שוליים

קטגוריה:סרטים אמריקאיים
קטגוריה:סרטים באנגלית
קטגוריה:סרטי 2020
קטגוריה:פסקולים מ-2020
LWN.net

**LWN** (במקור ראשי תיבות של **Linux Weekly News**, כלומר "חדשות לינוקס השבועיות") הוא שמו של אתר חדשות שעוסק בעיקר בנושאי לינוקס ותוכנה חופשית. האתר מפיק מהדורה שבועית אשר זמינה בשבוע הראשון לאחר פרסומה למנויים בלבד. כמו כן הוא מספק הפניות לעדכוני חדשות נבחרים בתחום. האתר החל לפעול בראשית שנת 1998 כאוסף עדכוני חדשות שבועיים בנושא לינוקס (ומכאן השם המקורי). בהמשך התרחבו תחומי הכיסוי ולכן שונה השם ל-LWN.net, שהיה שם המתחם שבו השתמש האתר.

## מבנה האתר
באתר שני סוגים עיקריים של כתבות: דיווחים על עדכוני חדשות (כד"כ תמצית קצרה וקישור, לפעמים גם גוף ההודעה במקרה של הודעה לעיתונות או הודעה ברשימת תפוצה).

בנוסף לכך יש כל שבוע, ביום חמישי, מהדורה שבועית: אוסף של כתבות במספר מדורים. תוכן המדורה השבועית זמין למנויים בלבד למשך שבוע והופך להיות זמין לקהל הרחב (ללא צורך בהזדהות). חלק מהכתבות מפורסמות מראש, עוד לפני פרסום המהדורה השבועית. אפשר להגיב לכל הידיעות והכתבות.

## היסטוריה
בסוף שנת 1997 הקימו ג'ונתן קורבט ואליזבת קולבאו (Coolbaugh) חברה בשם **Eklektix** לשרותי פיתוח ותמיכה טכנית למערכות לינוקס. על מנת לפרסם את עצמם הם החלו, החל מ-22 בינואר 1998, לפרסם באתרם טור חדשות שבועי בשם "חדשות לינוקס השבועיות". שם המתחם lwn.net נרכש בתאריך 22 במאי 1998.

אתר החדשות זכה להצלחה, אולם חברת Eklektix עצמה לא זכתה להצלחה כלכלית. החל משנת 1999, בימי בועת הדוט-קום היו משקיעים רבים שרצו להשקיע בחברות שקשורות ללינוקס. בסופו של דבר נרכשה החברה על ידי חברת Tucows הקנדית באפריל 2000.

בשנת 2001 פרשה אליזבת קולבאו מהעריכה בשל מחלת טרשת נפוצה.

בתחילת שנת 2002 התברר שאתר החדשות לא מועיל מספיק לחברת Tucows והיא החליטה למכור אותו חזרה לחברת Eklektix של ג'ונתן קורבט. לאחר ששימוש בפרסומות וגיוס תרומות לא סיפקו את המימון הדרוש, הוחלט לגביית כסף ממנויים על צפייה במהדורה השבועית בשבוע הראשון.

## האתר
עד שנת 2002 היה האתר כתוב בשפת PHP (גרסה 3). בשנה זו הוא נכתב מחדש בשפת פייתון. הוא משתמש בבסיס הנתונים PostgreSQL.

## קישורים חיצוניים
* 

## הערות שוליים

קטגוריה:אתרי חדשות
קטגוריה:תוכנה חופשית
אסף קרן

**אסף קרן** (6 במאי 1971 - 14 באוקטובר 2002) היה מוזיקאי, זמר-יוצר ושדרן רדיו ישראלי.

## ביוגרפיה
קרן נולד בירושלים. אביו, דניאל קרן, היה שדרן בקול ישראל. בילדותו עבר עם הוריו לתל אביב, ולמד בגימנסיה העברית הרצליה. התגייס לחיל המודיעין והשתחרר מהצבא בדרגת רב-סרן. במקביל לשירותו הצבאי למד רפואה באוניברסיטת תל אביב, ובהמשך עבר ללימודי פסיכולוגיה וספרות. עבד במכוני הכנה לבחינה הפסיכומטרית והשתתף בכתיבת ספרי הכנה לבחינה.

קרן לא למד מוזיקה באופן מסודר. בגיל 17 הקים את ההרכב הראשון שלו, לצד חבריו הטובים דידי ארז ויאיר קז (לימים "ג'ירפות") ומיקי פזי. מאוחר יותר כתב קרן יצירות למחזות החוג לתיאטרון באוניברסיטת תל אביב.

בשנת 1999 החל לשדר בתחנת הרדיו 88FM, והגיש תוכנית בוקר קבועה שנקראה "טיסת בוקר".

בשנת 2000 הקים עם שגיא טריגר וגל אפלרויט את להקת הרוק "מוזיקת המקרה" (כשם ספרו של פול אוסטר), אליה צירף את שגיא אחיאל, ליאור טלמור וירון רוזנבלום. קרן כתב, הלחין ועיבד את מרבית שירי הלהקה והיה סולנה ונגן הבס שלה. בהמשך נמסר הניהול המוזיקלי לגיל סמטנה. במשך כשנתיים הופיעה הלהקה במועדונים רבים ברחבי הארץ.

ב-14 באוקטובר 2002 נמצא ירוי בפארק הירקון ואקדח בידו. בדירתו ברמת גן הותיר מכתב פרידה ובו נפרד מקרוביו, אולם לא הסביר את המניע למעשהו.

## לאחר מותו
לאחר מותו של אסף ערכה "מוזיקת המקרה" כמה הופעות לזכרו, כשגיל סמטנה ממשיך ומלווה אותה. בשנת 2003 יצא לחנויות התקליטור "אני" ובו 20 שירים וקטעי מוזיקה. את כולם, פרט לשניים, כתב קרן, חלקם עם אפלרויט ועם חברים אחרים בלהקה. את "עוד אבוא אל סיפך" הלחין אסף למילותיו של נתן אלתרמן ואת "אהבה ממבט ראשון" הלחין למילותיו של יהונתן גפן. חלק מהפסקול הוקלט תחילה בביתו, במכשיר הקלטה 8 ערוצים ומאוחר יותר עברה הלהקה לעבוד באולפן מקצועי ואת האלבום הפיקו מוזיקלית גיל סמטנה, שגיא טריגר והלהקה.

בשנת 2010 נכלל השיר "עוד אבוא אל סיפך" בביצועו של אסף בתקליטור הכפול "מותר לומר" שהופק במלאת 100 שנים להולדתו של נתן אלתרמן.

ב-17 במאי 2011, בחודש יום הולדתו ה-40, נערך קונצרט מחווה לזכרו בתיאטרון תמונע. יוזמי האירוע היו בועז כהן, דידי ארז ואמיר פרי, יחד עם אחותו ואחיו של קרן. הכנסות הערב יוחדו לקידום פעילותה של עמותת "בשביל החיים", התומכת במשפחות מתאבדים.

## קישורים חיצוניים

* איילת יגיל, מוזיקה - לגמרי לא במקרה, באתר MOOMA
* אסף קרן 1971-2002, בבלוג של בועז כהן 
* 
* 

קטגוריה:מוזיקאים ישראלים
קטגוריה:זמרים השרים בעברית
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:זמרי רוק ישראלים
קטגוריה:שדרני רדיו ישראלים
קטגוריה:סגל קול ישראל
קטגוריה:בוגרי גימנסיה הרצליה
קטגוריה:בוגרי אוניברסיטת תל אביב
קטגוריה:מתאבדים ישראלים: אמנים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1971
קטגוריה:ישראלים שנפטרו ב-2002
Tha Doggfather

**Tha Doggfather** הוא אלבום הסטודיו השני של הראפר האמריקאי, סנופ דוג. האלבום עוקב אחר אלבום הבכורה של סנופ, Doggystyle, ראה אור כ-3 שנים אחריו, בשנת 1996, תחת חברת התקליטים Death Row Records והוא האלבום האחרון של הראפר שיצא בה. האלבום הופץ מחדש ביולי 2005. אמנם האלבום הגיע למקום הראשון במצעד הבילבורד 200, כשמכר מעל 478,000 עותקים בשבוע הראשון לצאתו, אך הוא לא הצליח להגיע להצלחה המסחרית של *Doggystyle*, רבים טוענים שזה בשל חוסר מעורבותו של ד"ר דרה בהפקת האלבום. האלבום ראה אור בסה"כ כשבוע לאחר צאת האלבום *[[The Don Killuminati: The 7 Day Theory]]*, האלבום הראשון של הראפר טופאק שאקור, שיצא לאחר מותו, אשר הגיע גם למקום ה-1 במצעד הבילבורד 200 בשבוע צאתו. למרות חוסר הצלחתו המסחרית ביחס ל-*Doggystyle* (מכר 2 מיליון עותקים לעומת 6 מיליון), האלבום זכה לביקורות חיוביות ברובן.

## רשימת השמעה

## קישורים חיצוניים

קטגוריה:אלבומי סנופ דוג
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אינטרסקופ רקורדס
Cannibal

***Cannibal*** (בעברית: "'''קניבל/ית'''") הוא המיני-אלבום הראשון של הזמרת-יוצרת האמריקאית קשה. האלבום יצא לאור ב-19 בנובמבר 2010, על ידי חברת התקליטים תקליטי RCA.

## סינגלים
* "We R Who We R" - יצא לאור ב-22 באוקטובר 2020, כסינגל ראשון מתוך האלבום. עם יציאתו הסינגל הגיע למקום הראשון במצעד בילבורד הוט 100.
* "Blow" - יצא לאור ב-8 בפברואר 2011, כסינגל השני מתוך האלבום. עם יציאתו הסינגל הגיע למקום השביעי במצעד בילבורד הוט 100.

## סיבובי הופעות
כדי לקדם את האלבום, קשה יצאה ב-15 בפברואר 2011, לסיבוב ההופעות הראשון שלה, "Get Sleazy Tour", באירופה, באוקיאניה ובצפון אמריקה, אשר הסתיים ב-29 בספטמבר.

## רשימת השמעה

## נתוני מכירות

## קישורים חיצוניים

## הערות שוליים

קטגוריה:מיני-אלבומי בכורה מ-2010
קטגוריה:אלבומי קשה
קטגוריה:מיני-אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי מקס מרטין
קטגוריה:אלבומי פלטינה כפולה ומעלה בארצות הברית
קטגוריה:מיני-אלבומי חברת RCA רקורדס
איל פלד

**איל פֶּלֶד** (נולד ב-8 בנובמבר 1959) הוא מנחה טלוויזיה לשעבר ומדריך טיולים ישראלי.

## ביוגרפיה
איל פלד נולד ב-1959 בירושלים, בן לאיש התקשורת עוזי פלד ולד"ר ציונה. בנעוריו עבד כעוזר תאורן וכסבל בהפקות של "טלעד".

פלד הגיש בין השנים 1994–2006 את תוכנית הטיולים "מסע עולמי" בערוץ 2 תחת זכיינית השידורים "טלעד" שנוהלה על ידי אביו, עוזי פלד, את עונתה האחרונה בין השנים 2006–2007 בערוץ 10. בתקופת השידור הכוללת של "מסע עולמי" ערך והגיש כ-100 תוכניות שצולמו במקומות שונים בארץ וברחבי העולם.

מלבד הפקות הטלוויזיה, עסק בשעות הפנאי באיסוף ושיפוץ מכוניות עתיקות ונדירות, היה חבר פעיל במועדון החמש ושימש כעורך ביטאון המועדון, "האבטומוביל", בשנים 2004–2007.

ב-8 באפריל 2008 לקה פלד בשבץ מוחי חמור בו נקבעו לו 100% נכות והוא איבד את יכולת הדיבור והכתיבה. ב-2009 פרסם מעריב ראיון לכאורה עם פלד. הוריו זעמו על הראיון שהציג את בנם כאילו השתקם אף על פי שלא כך היה המצב. ב-26 בדצמבר 2012, לראשונה לאחר האירוע המוחי ולאחר שהצליח להשתקם חלקית, שודר ראיון עמו בתוכנית "פנים אמיתיות" עם אמנון לוי בו סיפר פלד על המקרה, תהליך השיקום וההתמודדות עם מוגבלותו. הוא העניק ריאיון דומה גם לתוכנית "אנשים" עם דרור גלוברמן בערוץ 2, ב-2015. בין השאר הוא מתמודד עם אפאזיה.

ב-2013 השתתף בהתנדבות בפרסומת ל"יד שרה".

בתחילת 2018 יצא לאור בהוצאת ידיעות ספרים ספרו האוטוביוגרפי "מסע אל עולמי", אותו כתב בסיוע אמו ציונה.
ב-2018 השתתף בתוכנית "החיים על פי דביר" עם דביר בנדק שם סיפר על ההתמודדות עם הדיבור לאחר השבץ.

## קישורים חיצוניים
* 
* 

## הערות שוליים

קטגוריה:מנחי טלוויזיה ישראלים
קטגוריה:ערוץ עשר: שדרנים, שחקנים ומנחים
קטגוריה:טלעד
קטגוריה:ישראלים שנולדו ב-1959
רנו טוויזי

שמאל|ממוזער|250px|רנו טוויזי-עיצוב מהפכני
שמאל|ממוזער|250px|מבט פנים-הגה ומחוונים
**רנו טוויזי** (**.Renault Twizy Z.E**) הוא שמו של דגם ניסיוני של מכונית מיקרו עירונית, חשמלית, מתוצרת יצרנית הרכב הצרפתית **[[רנו]]**, אשר הוצג לראשונה בתערוכת המכוניות בפרנקפורט בשנת 2009. הזמנות ראשונות התקבלו במאי 2011, והמסירות החלו במרץ 2012. עד דצמבר 2019 נמכרו 29,118 כלי רכב מדגם זה.

## תיאור הרכב

רנו טוויזי מציגה עיצוב ייחודי וחדשני של תנוחת נסיעה בכלי רכב ארבע גלגלי המיועד לשני נוסעים. למעשה מדובר בשילוב מהפכני של אופנוע, אשר בו יושבים הנוסעים זה מאחורי זה, (לעומת מכונית רגילה בה יושבים זה לצד זה), בתוך מרכב "קופסתי" סגור המאפיין כלי רכב ארבע גלגלי.

הנוסע יושב מאחורי הנהג בתנוחה הדומה לאופנוע אולם מערכות השליטה של הנהג הן כמו של מכונית רגילה הכוללת הגה ודוושות. השימשה הקדמית נמשכת לאורך הגג ומאפשרת מבט סביבתי בגזרה רחבה במיוחד. הדלתות נפתחות בסגנון "כנפי שחף".

## מאפיינים טכניים
### הנעה

רנו טוויזי מוצעת בשתי גרסאות של יחידת הכוח, האחת בעלת הספק של 20 כוחות סוס והשנייה בהספק של 5 כוחות סוס אשר במדינות מסוימות באירופה אינה מחייבת ברישיון נהיגה.

הסוללה מסוג ליתיום-יון ממוקמת מתחת למושב הקדמי. החלפת הסוללה הריקה מתבצעת בנוחות מכיוון שהיא מחוברת למנוע באמצעות כבל ספירלי מכיוון חזית הרכב, שם ממוקמת גם נקודת הטעינה. הסוללה ניתנת להטענה ממתקני טעינה בדרכים, כולל מן הרשת הביתית, וזמן הטעינה המרבי הוא כ-3.5 שעות.

### בטיחות

מבנה המרכב של המכונית  מעניק הגנה מרבית לנוסעים מכיוון שבנוסף לגמישותו המקנה לו יכולת ספיגת זעזועים, הרי שמיקום הגלגלים הבולט החוצה ממנו, וחיבורם לקורות הרוחב של השילדה, מעניק הגנה נוספת מפני פגיעות צד.
 
אביזרי בטיחות נוספים כוללים כרית אוויר לנהג, חגורות בטיחות הננעלות בארבע נקודות עגינה לנהג, ובשלוש נקודות עגינה לנוסע היושב מאחור. המכונית מספקת יציבות דינמית גבוהה הודות למרכז כובד נמוך במיוחד ומערכת בלימה חזקה הכוללת בלמי דיסק בכל אחד מארבעת הגלגלים.

### ממדים וביצועים
שמאל|ממוזער|250px|בהשוואה לאופנועים.
*אורך: 2.32 מטר. 
*רוחב 1.19 מטר 
*גובה 1.46 מטר.
*שני הדגמים מסוגלים לשאת מטען של כ-450 ק"ג כולל הסוללות שמשקלן כ-100 ק"ג. 
*טווח נסיעה בעומס מלא, כ-100 ק"מ. 

מחירו של הדגם הבסיסי של המכונית באירופה הוא כ-7000 אירו, ועליו יש להוסיף את עלות השכירות החודשית של הסוללה החשמלית כ-45 יורו נוספים.

## קישורים חיצוניים

* 
* רנו טוויזי באתר רנו

קטגוריה:מכוניות מיקרו
קטגוריה:דגמי מכוניות שהושקו ב-2012
טוויזי
קטגוריה:מכוניות צרפתיות
קטגוריה:רכב חשמלי מונע מצבר
קרב סגאלה

ממוזער|ציור הממחיש את קרב סכאלה
**קרב סגאלה** התרחש ב-27 באוקטובר 1916 ובו הובסו תומכיו של הקיסר אייאסו החמישי. ההפסד של תומכי הקיסר, הבטיח את הצלחת הפיכת החצר שהושיבה במקומו את דודתו זאודיתו על כס הקיסרות האתיופית. איש ה-CIA, ההיסטוריון פול הנץ מציין ש"סגאלה היה הקרב הגדול ביותר באתיופיה מאז עדווה."

## הערות שוליים

קטגוריה:אתיופיה: תקופת הגיבוש
סגאלה
חורשה

[שמאל|ממוזער|250px|חורשת עצי [מנגו]]
[שמאל|ממוזער|250px|[חורשת הארבעים]]
[250px|ממוזער|חורשה בלב שכונת [רמת אביב א' בתכנון אדריכלי הנוף ליפא יהלום ודן צור]]
**חורשה** או **חֹרֶשׁ** היא קבוצה קטנה של עצים הגדלים בצפיפות. לרוב אין בשטח שיחים רבים או צמחים אחרים .

החורשים הטבעיים הם קטנים, שטחם נמדד בדונמים ספורים. לעומת זאת מטעים מעשה ידי אדם, עשויים להיות קטנים מאוד עד גדולים מאוד, כגון מטעי התפוחים בוושינגטון בארצות הברית או הפרדסים בפלורידה שיכולים להיות עצומים בגודלם. וכולם מהווים סוגי חורשות. חורשות אדירות ממדים נקראות יערות.

העצים במרבית החורשות שנטעו על ידי האדם, ניטעו בשורות, ולרוב העצים בהן הם מאותו המין כגון: אקליפטוסים, אלונים, מיני הדרים ועוד.

בראשית היישוב בארץ ישראל ניטעו עצי אקליפטוס רבים, מכיוון שהאמינו כי הם מסייעים בייבוש הביצות שבהן חיים יתושי אנופלס המפיצים את מחלת המלריה ("קדחת הביצות").

## ראו גם
* מטע
* פרדס
* יער
* חורשות בישראל

## קישורים חיצוניים

* ההבדל בין חורשה, חורש ויער, באתר הצופים

*
קשר משפחתי

**קשר משפחתי** הייתה תוכנית יעץ בנושאי משפחה ונפש ששודרה בטלוויזיה החינוכית הישראלית בין השנים 1986–1991 ומנתה 784 פרקים.

התוכנית החלה כתוכנית לייעוץ משפחתי, כשהיועץ באולפן מקבל לפגישה אדם או משפחה עם בעיות מתחום ההורות.

לאחר שתי העונות הראשונות, הוחלט לעשות שימוש במשחק תפקידים להמחזת מקרים שהגיעו למערכת מטעמי חיסיון וצנעת הפרט כאשר השחקנים גם ממחיזים את המקרים וגם משתתפים בראיון הטיפולי. בין השחקנים שהשתתפו בתוכנית במהלך שנותיה היו: גילת אנקורי, דבורה קידר, עודד תאומי, אריאל פורמן, יהודה פוקס, נמרוד רשף, משה טימור, עדנה פלידל, שושה גורן, בתיה ברק (טרם הפיכתה למנחה), גבי עמרני וניקי גולדשטיין.

בין מגישי התוכנית, שהיו מטפלים מקצועיים, ניתן למצוא את זיוית אברמסון, בתיה ברק, אהרלה גבאי, נעמי מור, פרידה דניאלי, ד"ר דוד גרין וחיה יוסף.

אחד המנחים, יוסי זיידר, הורשע בשנת ב-2005 בעבירות מין. מנחה נוסף, אחי יותם, הואשם לאחר מותו בעבירות מין, בעקבות תחקיר של גלי צה"ל והעיתון ידיעות אחרונות.

את מילות הפתיח שהיה מזוהה עם התוכנית לאורך עונות שידורה כתב אהוד מנור והלחין רוני ידידיה שביצע אותו.

## קשר זה סוויז
בשנת 1994 שודרו מספר פרקים בשם "קשר זה סוויז" המעודדים קשרים חברתיים בין ישראלים וותיקים לבין העולים החדשים מברית המועצות לשעבר. הפרקים כללו משחקי תפקידים בהם נערים מזמינים את חבריהם העולים אל ביתם, או שהעולים מזמינים את הוותיקים.

## בתרבות
* בסדרת משחקי פיפוש, פיפוש עצמו הופיע בין היתר כמנחה של "פלונטר משפחתי".

## קישורים חיצוניים

* 

## הערות שוליים

קטגוריה:פסיכולוגיה בטלוויזיה
קטגוריה:הטלוויזיה החינוכית הישראלית: תוכניות וסדרות
קטגוריה:תוכניות טלוויזיה ישראליות שעלו לשידור בשנת 1986
מוריס בן-שושן

**מוריס (משה שלמה) בן-שושן** (1922 – ינואר 2024) היה פעיל חברתי ופוליטיקאי ישראלי. בבחירות לכנסת הרביעית בשנת 1959 התמודד בראש רשימת "הבלתי תלויים", אשר לא עברה את אחוז החסימה.

## ביוגרפיה
בן-שושן נולד ב-1922 בתאוריאת, בצפון מזרח מרוקו, ילד חמישי להוריו יעקב (נרצח במרוקו ב-1967) וזוהרה (נפטרה ב-1943). אביו היה מעשירי הקהילה, סיטונאי למוצרי מכולת, ובעל חנויות. אחרי סיום לימודיו התיכוניים עסק בן-שושן במסחר ובחלפנות, והחל בפעילות ציונית. הוא סייע ליהודים לעזוב את מרוקו לאלג'יריה בדרכם לישראל, ורכש נשק להגנה עצמית.

בן-שושן עלה לישראל באוקטובר 1948, אחרי שהות של חודשים אחדים במרסיי, והיה מראשוני המתיישבים היהודים בעכו. הוא התגייס לפלמ"ח, לחם במסגרת הגדוד השמיני של חטיבת הנגב בחודשים האחרונים של מלחמת העצמאות, והשתתף בכיבוש אילת. בהמשך שרותו היה מפקד מחלקה בגדוד 51 בחטיבת גבעתי. אחרי שחרורו עבד שנים רבות כאח בבית החולים הפסיכיאטרי בעכו.

נפטר בינואר 2024 בגיל 101, והובא למנוחות בבית העלמין הישן של יהודי עכו . 

### פעילות חברתית ופוליטית
בן-שושן היה יו"ר ועד עובדי בית החולים, חבר מועצת הפועלים, נציג עובדים בבית הדין האזורי לעבודה, סגן יו"ר הוועד הארצי של עובדי בתי החולים הממשלתיים, וחבר בוועד הפועל של הסתדרות העובדים הכללית. במשך 48 שנה היה חבר מועצת עיריית עכו, ובמהלכן כיהן כסגן וממלא מקום ראש העירייה, יו"ר איגוד כיבוי אש גליל מערבי, וחבר הנהלת המתנ"סים בעיר. מאז 1992 ועד למותו עמד בראש האגודה למען הקשיש עכו.

### בבחירות לכנסת הרביעית
בבחירות לכנסת הרביעית ב-1959 עמד בן שושן בראש רשימת "הבלתי תלויים", רשימה עדתית שהוקמה ונתמכה על ידי מפ"ם כמה חודשים אחרי אירועי ואדי סאליב. בריאיון ל"מעריב" בשנת 1961 סיפר כי הוא עצמו לא הצביע עבור רשימתו, אלא עבור מפ"ם. הרשימה קיבלה 0.2% מקולות הבוחרים ולא עברה את אחוז החסימה.

### משפחתו
בן-שושן נישא ב-1945 למזל (פורטונה) כהן (1931–1998), והיה אב לשלושה - שושנה, יעקב ודני.

## זיכרונותיו
* מוריס בן שושן ואילן שטייר, **ממרוקו לעכו ומה שביניהן – מוריס בן-שושן, סיפור חיים** (ירושלים: עושים היסטוריה, 2010)

## קישורים חיצוניים
* 
* עיטור יקיר העיר עכו לשנת 2010 הוענק למוריס בן-שושן, באתר עיריית עכו
* שב"כ מפא"י - מציאות או דמיון, מאת אילן שטייר, בדף פייסבוק "עושים היסטוריה"
* מוריס בן שושן, יו"ר מרכז יום לקשיש עכו
* 

## הערות שוליים

קטגוריה:פעילים חברתיים מזרחים
קטגוריה:פעילים פוליטיים ישראלים
קטגוריה:ראשי ועד עובדים בישראל
קטגוריה:חברי מועצה ברשויות מקומיות בישראל
קטגוריה:עולים לאחר קום המדינה: 1948–1950
קטגוריה:ישראלים ילידי מרוקו
קטגוריה:עכו: אישים
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1922
קטגוריה:ישראלים שנפטרו ב-2024
התרסקות ההרקולס בג'בל חלאל

במסגרת תרגיל של צה"ל, **התרסק מטוס [[C-130 הרקולס|הרקולס]] של [[חיל האוויר הישראלי]] על הר [[ג'בל חלאל]]** שבסיני ב־25 בנובמבר 1975. כל תשעת אנשי הצוות ו־11 הלוחמים מחטיבת "חוד החנית" שהיו על סיפונו נספו בתאונה, שהגורם לה היה ככל הנראה סערה ותנאי ראות קשים ששררו במקום.

שני מטוסי הרקולס של טייסת 131 המריאו מבסיס חיל האוויר לוד (בח"א 27) בליל 25 בנובמבר 1975, לתרגיל "שחרית" שנערך בשיתוף עם כוחות היבשה. המטוסים אספו כוחות קרקעיים ממנחת כונתילה שבסיני לשם הובלתם לבסיס חצרים. עקב טעות בניווט, נכנסו המטוסים לנתיב מקביל לזה שתוכנן. בקר הטיסה הודיע למטוס המוביל, שקברניטו היה סרן , שהוא נמצא 15 ק"מ מערבית לנתיב המתוכנן. המטוסים נכנסו לענן כבד והמטוס המוביל, מס' 203, פגע בג'בל חלאל, קרוב לפסגתו, והתרסק. טייס המטוס השני, נתן דביר, ראה את הפיצוץ ומיד טיפס לגובה וניצל.

## קישורים חיצוניים
* 
* 
* כתבה על סרן משה לביא באתר יוטיוב שהוכנה על ידי משה גרטל לרגל יום הזיכרון תשע"ב.
* 
* 

## הערות שוליים

קטגוריה:צה"ל: תאונות אימונים
קטגוריה:חיל האוויר הישראלי: תאונות אוויריות
קטגוריה:תקריות ואסונות תעופה בסיני
קטגוריה:תקריות ואסונות תעופה עקב מזג אוויר קשה
קטגוריה:1975 בישראל
קטגוריה:תקריות ואסונות תעופה ב-1975
קטגוריה:תקריות ואסונות תעופה בישראל
Get Sleazy Tour

**Get Sleazy Tour** הוא סיבוב ההופעות הראשון של זמרת הפופ האמריקאית קשה, שקידם את אלבומה השני Cannibal.

## רשימת השירים
* "Sleazy"
* "Take It Off"
* "Fuck Him He's a DJ"
* "Dirty Picture"
* "Blow"
* "Blah Blah Blah"
* "Party at a Rich Dude's House"
* "Backstabber"
* "Cannibal"
* "The Harold Song"
* "C U Next Tuesday"
* "Animal"
* "Dinosaur"
* "Grow a Pear"
* "Your Love Is My Drug"
* "Tik Tok"
* "We R Who We R"
* "(You Gotta) Fight for Your Right (To Party!)"

## קישורים חיצוניים

קטגוריה:סיבובי הופעות מ-2011
קטגוריה:סיבובי הופעות של קשה
בריטני סנואו

**בריטני אן סנואו** (באנגלית: **Brittany Anne Snow**; נולדה ב-9 במרץ 1986) היא שחקנית וזמרת אמריקאית. ידועה בעיקר מתפקידיה בסדרות "אור מנחה", "חלום אמריקאי" ובסרטים "ג'ון טאקר מה זה גמור", "היירספריי", "ליל הבכורה" ומסרטי "פיץ' פרפקט".

## ביוגרפיה
סנואו נולדה וגדלה בטמפה, פלורידה, לג'ון סנואו, מנהל ולסינתיה. לסנואו אח למחצה, ג'ון ג'וניור, ואחות למחצה, היילי.

## קריירה
סנואו החלה לדגמן בגיל 3 כשהופיעה בפרסומות לחנות כלבו, והחלה לשחק כמה שנים לאחר מכן. בין השנים 1998–2002, סנואו שיחקה באופרת הסבון "אור מנחה" בתור נערה מתבגרת בשם סוזן "דייזי" למאיי. בנוסף, גילמה את דמותה של מג פריור בסדרה "חלום אמריקאי", למשך 3 עונות מ-2002 עד 2005. בשנת 2004 שיחקה בתפקיד קטן במותחן הפוליטי "המועמד ממנצ'וריה" של הבמאי ג'ונתן דמי, בכיכובם של מריל סטריפ דנזל וושינגטון. 

בשנת 2005, שיחקה תלמידת תיכון נאו-נאצית בשם אריאל אלדרמן, בעונה השלישית של סדרת הטלוויזיה "ניפ/טאק", והופיעה בסרט "גבר מי שמטפלת" לצד וין דיזל.

בשנת 2006 הופיעה בסרט הנעורים "ג'ון טאקר מה זה גמור" ודיבבה דמות במשחק הווידאו "Kingdom Hearts II" ואת דמותה של שיזוקו צוקישימה בסרט "לחישת הלב" מבית סטודיו ג'יבלי. כמו כן גילמה בחורה צעירה הסובלת מהפרעה דו-קוטבית בפרק האחרון של עונתה השביעית של הסדרה "חוק וסדר: מדור מיוחד". באותה שנה הופיעה בקליפ של הלהקה "דה אקדמי איז..." לשירם "The Phrase That Pays", שיצא ביולי.

ב-2007 כיכבה בסרט "היירספריי" - הפקה מחודשת של מחזמר שהוצג בברודוויי, שבו שיחקה את אמבר וון טאסל, נערה רעה ונרקיסיסטית. בסרט היא גם שרה כמה שירים, כגון שיר הסולו "The New Girl In Town", שלא מופיע במחזמר. 

בשנת 2008 כיכבה בסרט האימה "ליל הבכורה". 

בשנת 2009 השתתפה בקליפ לשיר "It's Alright, It's OK" של הזמרת אשלי טיסדייל.

ב-11 בינואר 2011 החלה לגלם את דמותה של ג'נה בדרמה המשפטית "החוק של הארייט". באותה שנה שיחקה לצד אוואן רוס במותחן "96 דקות".

בשנת 2012 לוהקה לקומדיית המצבים "בן וקייט" כלילה, מושא אהבתו של טומי. באותה שנה גילמה את דמותה של זמרת הא-קפלה קלואי בקומדיה המוזיקלית "פיץ' פרפקט", לצד אנה קנדריק.

בשנת 2015 הופיעה בסרט ההמשך "פיץ' פרפקט 2". באותה שנה שיחקה בעונה השנייה של מיני-סדרת הדרמה "מעגל שלם" בתפקיד קייטי פררה.

בשנת 2017 שיחקה בסרט השלישי בסדרה "פיץ' פרפקט 3".

באוקטובר 2024, סנואו לוהקה למיני-סדרה "החיה שבתוכי" של נטפליקס. היא תגלם את נינה.

## חיים אישיים
סנואו נוהגת לדבר בפתיחות על הפרעות האכילה שלה וכתוצאה מכך הייתה לאחת ממקימות התנועה "Love is Louder", בשיתוף עם קרן JED, שנועדה לתמוך בכל אדם החש כי הוא מקופח, חסר תקווה או בודד. אלפי אנשים, קמפוסים וקהילות לקחו חלק בפעילויותיה של התנועה, באירועיה ובחוגיה השונים למען טיפול בבעיות כמו בריונות, דימוי גוף, אפליה ודיכאון. בשנת 2015 הוכרה על ידי מינהל שירותי בריאות הנפש והשימוש בסמים, כשקיבלה אות הוקרה מיוחדת ופרס על מאמציה לקידום נושאים הנוגעים לבריאות הנפש. בנובמבר 2012, לאחר היכרות ארוכת שנים, החלה לצאת עם השחקן טיילר הקלין, אולם השניים נפרדו.

ב-19 בפברואר 2019 הודיעה סנואו על אירוסיה עם המתווך טיילר סטנלנד. ב-23 בינואר 2023 השניים התגרשו לאחר שנתיים של נישואים.. הם התחתנו ב-14 במרץ 2020 במאליבו, קליפורניה.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:שחקניות ילדות אמריקאיות
קטגוריה:זוכי פרס בחירת הנוער
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
מוביל טנקים

[ממוזער|250px|מוביל טנקים ועליו טנק [אריאטה]]
[ממוזער|מוביל טנקים צה"לי ועליו [טנק מרכבה סימן 4מ.]]
[ממוזער|250px|[דחפור די-9 משוריין על גבי מוביל טנקים עם עגלה נמוכה במיוחד, בשל גובהו של הדחפור.]]
[ממוזער|250px|נהגי מובילי טנקים בזמן [מבצע עופרת יצוקה (2009-2008)]]
**מוביל טנקים** הוא משאית המשמשת לניוד והובלת טנקים וכלי רכב משוריינים ומשמש לעיתים גם להובלת ציוד מכני הנדסי או מסוקים. לרוב זהו כלי רכב צבאי, ושמו הוא בהתאם לייעודו העיקרי.

## הצורך במובילי טנקים
הנחיצות בכלי תחבורה ייעודי להעברת הטנק התעוררה במלחמת העולם השנייה. התברר שתנועת טנק למרחק גדול בסביבה עורפית גורמת לבעיות רבות: היא שוחקת את הזחלים, מתישה את הנהגים, פוגעת בכבישים, ומבזבזת דלק.

פתרון תחבורתי יעיל להובלת טנקים הוא שימוש ברכבות. אך רשת מסילות ברזל בדרך כלל אינה פרושה באזורי עימות וכן צורת פרישתה עלולה שלא להתאים לנתיב הובלה בעת חרום. לפיכך הפתרון הגמיש והזמין הוא משאית (לרוב סמי-טריילר) שערוכה לנשיאת מטען במשקל עשרות טונות. תפקיד נוסף שהוטל על מובילי הטנקים היה פינוי של טנקים וכלים צבאיים כבדים אחרים שנפגעו מחזית הקרבות אל העורף ובכך למנוע תפיסתם כשלל או פגיעה נוספת בהם ובצוותם.

## הדרישות הטכניות ממוביל טנקים
הדרישות הטכניות ממוביל טנקים רבות ובחלקן מנוגדות זו לזו:
* מהירות נסיעה גבוהה.
* עבירות גבוהה בדרכים משובשות במטרה לאפשר פריקת הטנקים קרוב ככל האפשר לחזית הלחימה.
* תמיכה של תא הנהג בשני נהגים שלהם פתרון לינה בתוך תא הנהג (כך שתתאפשר הובלה רציפה על ידי צוות נהגים).
* פתרונות להעמסה ופריקה מהירה של מטען הרכב המשוריין.
* פרישת המשקל של המטען בנקודות מגע רבות של הדרך באמצעות ריבוי גלגלים במטרה למנוע הרס של כבישים.

## המגבלות בשימוש במוביל הטנקים
* הנהיגה והתפעול של מוביל הטנקים דורשות מיומנות מיוחדת וניסיון רב, עקב המשקל הרב של הטנק, הצורך בתיקון תקלות כמו תקרים בעגלה מרובת גלגלים, ועוד.
* ההעמסה והפריקה של הטנק דורשות גם הן מיומנות מיוחדת, הן מהנהג והן מהמכוון הקרקעי.
* העמסה ופריקה של כלי רק"מ וצמ"ה כבדים דורשת גם היא הסמכה דומה.

## קישורים חיצוניים

* 
* 
* 

קטגוריה:משאיות
קטגוריה:ציוד מכני הנדסי
קטגוריה:שינוע
קטגוריה:תובלה צבאית